11/05/2015 | Administración LocalConsorcios
Consorcio As Mariñas
Convocatoria proceso selectivo para a contratación de: catro (4) vixiantes medioambientais como persoal laboral temporal de duración determinada

Por Resolución de Presidencia de data 30 de abril de 2015, acordase convocar a provisión, con carácter de temporalidade, polo sistema de oposición libre, de CATRO (4) VIXIANTES MEDIOAMBIENTAIS con suxeición ás seguintes: O obxecto da convocatoria é a provisión, mediante contratación laboral temporal, de catro (4) vixiantes medioambientais conforme ao disposto na Lei 30/1984, de 2 de agosto, de Medidas para a Reforma da Función Pública; Lei 7/1985, de 2 de abril, Reguladora das Bases de Réxime Local; Lei 4/1988, de 26 de maio, da Función Pública de Galicia; RD Lexislativo 781/1986, de 18 de abril, que aproba o Texto Refundido das Disposicións Legais Vixentes en materia de Réxime Local; RD 896/1991 de 7 de xuño, e demais normas concordantes de aplicación. Asimesmo axustarase aos termos da Orde do 24 de novembro de 2014, publicada no DOG número 230 de 1 de decembro de 2014 que regula a convocatoria de subvencións e os criterios de repartición do Fondo de Compensación Ambiental. A modalidade do contrato será de obra ou servizo determinado para a prestación do “Servizo de supervisión e vixiancia do servizo público de recollida, transporte e tratamento dos residuos sólidos urbanos RSU”. A duración do contrato será ata o 30 de setembro de 2015. As retribucións serán de 1.306,58 € brutos mensuais incluída a prorrata das pagas extras. Para tomar parte na proba selectiva as persoas aspirantes deberán reunir os seguintes requisitos, referidos todos e cada un deles á data en que remata o prazo de presentación de solicitudes. · Ter capacidade para ser contratado, conforme ao Estatuto dos Traballadores, aprobado por Real Decreto Lexislativo 1/1995, de 24 de marzo. · Ter cumpridos os dezaseis anos de idade. · Ser español ou nacional dalgún dos demais estados membros da Unión Europea ou nacional dalgún Estado ao que, en virtude de Tratados Internacionais celebrados pola Unión Europea e ratificados por España sexa de aplicación a libre circulación de traballadores sempre que non estén separados de dereito, así como os seus descendentes nin os do cónxuxe, menores de vinte e un anos ou maiores da devandita idade que vivan ao seu cargo. · Non padecer enfermidade nin limitación física ou psíquica que sexa incompatible co desempeño das correspondentes funcións. · Non ter sido separado, mediante expediente disciplinario, do servizo ao Estado, ás Comunidades Autónomas ou ás Entidades Locais, nin atoparse inhabilitado para o desempeño das funcións públicas. · Estar en posesión do título requirido ou en condicións de obtelo na data do remate do prazo de presentación de solicitudes. No caso de titulacións obtidas no estranxeiro deberán posuír o documento que acredite fidedignamente a súa homologación. · Posuír a titulación mínima esixida para o posto: Graduado en ESO. · Coñecemento adecuado do castelán para os nacionais doutros Estados. O procedemento de selección será de oposición libre. Consistirá na realización dunha proba de carácter obrigatorio e eliminatorio consistente en responder a 10 preguntas curtas, a desenvolver durante un tempo de 30 minutos, referentes ao temario que figura no Anexo I desta convocatoria. Procederase á súa lectura polas persoas aspirantes e rematada esta, o Tribunal poderá dialogar coa persoa aspirante sobre cuestións relacionadas coas preguntas realizadas, valorándose o volume e comprensión de coñecementos e a claridade na exposición. Puntuarase de 0 a 10 puntos. A instancia solicitando tomar parte na proba selectiva dirixirase ao Sr. Presidente do Consorcio As Mariñas e se presentará no Rexistro Xeral do Consorcio As Mariñas ou na forma prevista no artigo 38.4 da Lei 30/1992, do 26 de novembro, do réxime xurídico das administracións públicas e o procedemento administrativo común (tendo que anunciarse a devendita presentación vía fax ao número 981 784 721), no prazo de dez días hábiles contados desde o seguinte á publicación destas Bases no Boletín Oficial da Provincia. O resto de anuncios realizaranse no taboleiro de anuncios do Consorcio As Mariñas. Para ser admitido e, si é o caso, tomar parte na práctica da proba selectiva, bastará con que as persoas aspirantes manifesten na súa instancia que reúnen todos e cada un dos requisitos esixidos na Base Terceira, referidos sempre á data de expiración do prazo sinalado para a presentación da instancia. Á mesma deberán achegar as persoas solicitantes unha fotocopia do seu DNI. As persoas aspirantes quedan vinculadas aos datos que fagan constar na solicitude, podendo unicamente demandar a súa modificación mediante escrito motivado dentro do prazo de presentación de instancias. Rematado o prazo de presentación de solicitudes, a Presidencia ditará Resolución aprobando a lista provisional de admitidos/as e excluídos/as, indicando neste caso as causas que dan lugar á exclusión, que se fará pública no Taboleiro de anuncios do Consorcio As Mariñas, e na páxina web do mesmo, concedéndose un prazo de tres días naturais, desde a publicación da lista, para presentar reclamacións ou subsanación de erros. As reclamacións, se as houbese, resolveranse na Resolución pola que se aprobe a lista definitiva, na que figurará o lugar e data de realización da proba selectiva e que se publicará do mesmo modo que a provisional. O Tribunal Cualificador estará composto por un/unha presidente/a, un/unha secretario/a e tres vogais. A designación dos seus membros, titulares e suplentes, farase na Resolución da Presidencia pola que se aprobe a lista definitiva de admitidos e excluídos. Tódolos membros deberán contar cunha titulación de nivel académico igual ou superior á esixida para o acceso ao posto. O Tribunal non poderá constituírse nin actuar sen a asistencia de mais da metade dos seus membros (titulares ou suplentes). En todo caso, será precisa a asistencia de presidente/a e secretario/a. A efectos de percepción de asistencia o Tribunal terá a categoría de primeira. O Tribunal ten facultade para resolver as dúbidas que xurdan nos criterios de valoración fixados e para adoptar os acordos que correspondan en relación cos supostos non previstos nas presentes Bases. O/A presidente/a do Tribunal poderá dispor a incorporación ao Tribunal doutras persoas, especialistas para as probas que considere pertinentes, limitándose a prestar a súa colaboración nas súas especialidades técnicas e actuando con voz pero sen voto. O Tribunal cualificador adoptará as medidas necesarias para establecer as adaptacións e axustes razoables tanto en tempos como de medios no proceso selectivo para as persoas aspirantes con discapacidade, cando así o indicase a persoa interesada na solicitude de participación no proceso de selección. Concluída a cualificación final do proceso selectivo, o Tribunal publicará no Taboleiro de anuncios o nome das persoas aspirantes por orde da puntuación final e elevará esta relación á presidencia para proceder á formalización dos contratos correspondentes coa acta da sesión a favor das persoas aspirantes que obtiveran a puntuación total mais alta (o tribunal cualificador non poderá facer proposta de contratación a favor dun número superior de aspirantes ao número de prazas convocadas). Calquera proposta que inclúa mais nomes que prazas convocadas ou contradiga o anteriormente establecido será nula de pleno dereito. Lista de reserva: Na acta da derradeira sesión incluirase unha relación (por orde da puntuación obtida no proceso selectivo) das persoas aspirantes que non fosen incluídos na proposta de nomeamento para os efectos de poder, se así se considera, ser contratados eventualmente para cubrir algunha baixa ou renuncia dos/das preseleccioados/as. Previamente á sinatura do contrato, a persoa aspirante nomeada deberá subscribir a declaración á que se refire o artigo 13.1 do Real decreto 598/1985, do 30 de abril, sobre incompatibilidades. Mentres non se formalice o respectivo contrato e non se incorpore ao posto de traballo, a persoa aspirante non terá dereito a percepción económica de ningunha clase. A persoa contratada estará obrigada a prestar a súa xornada de traballo na medida e forma requiridas polo interés do servizo, dacordo coa lexislación aplicable, quedando sometida a un período de proba co alcance previsto no artigo 14 do Estatuto dos Traballadores e estará suxeita á lexislación laboral pertinente. Bergondo, 30 de abril de 2015 O Presidente, José Antonio Santiso Miramontes. Tema 1.- A Constitución española de 1978. Tema 2.- O Goberno e a Administración do Estado. Tema 3.- O acceso de Galicia á autonomía: Estatuto. Institucións autonómicas galegas. Competencias da Comunidade Autónoma de Galicia. Lexislación sobre o uso da lingua galega. Tema 4.- A organización territorial do Estado na Constitución. As Comunidades Autónomas. A Administración Local. A provincia no réxime local. Organización provincial. Competencias. Outras entidades locais. Mancomunidades. Agrupacións. Entidades locais de ámbito territorial inferior ó do municipio. Tema 5.- Consorcio As Mariñas. Estatutos e organización. Estrutura socioeconómica do Consorcio As Mariñas, territorio e poboación. Áreas de Traballo. Tema 6.- O acto administrativo: concepto, clases e elementos. O silencio administrativo. O procedemento administrativo. Fases do procedemento administrativo xeral: iniciación, ordenación, instrución e terminación. Os recursos administrativos. Clases. As reclamacións económico-administrativas. Tema 7.- O administrado: concepto e clases. A capacidade do administrado e as súas causas modificativas. Actos xurídicos do administrado. Peticións e solicitudes. Colaboración e participación dos cidadáns na Administración. Tema 8.- O persoal ó servizo das corporación locais. Clases. Ordenación da actividade profesional: planificación de recursos humanos e estruturación do emprego público. Formación e perfeccionamento. A carreira administrativa. Ocupación de postos de traballo e promoción profesional. Situacións administrativas. Dereitos, deberes e código de conduta. Réxime económico. Responsabilidade e réxime disciplinario. Tema 9.- Introdución ó sistema operativo: o entorno Windows. Fundamentos. O explorador de Windows. Xestión de cartafoles e arquivos. Operacións de busca. Procesadores de texto: Word. Principais funcións e utilidades. Creación e estruturación do documento. Xestión, gravación, recuperación e impresión de ficheiros. Personalización do contorno de traballo. Follas de cálculo: Excel. Principais funcións e utilidades. Libros, follas e celas. Bases de datos: Access. Principais funcións e utilidades. Táboas. Consultas. Formularios. Informes. Relacións. Tema 10.- Correo electrónico: conceptos elementais e funcionamento. Enviar, recibir, responder e reenviar mensaxes. Creación de mensaxes. A rede Internet: conceptos elementais sobre protocolos e servizos en Internet. Navegación, favoritos, historial, busca. Tema 11.- A protección de datos. Confidencialidade e manexo de datos persoais. Tema 12.- Acordos e estratexias internacionais sobre o medio ambiente. A política comunitaria do medio ambiente. Tema 13.- O medioambiente na lexislación española. Competencias da Administración Central, Autonómica e Local. Tema 14.- Lexislación da Comunidade Auntonómica galega en materia de medioambiente e desenvolvemento sostible. Tema 15.- Competencias locais en materia de medioambiente. Tema 16.- Competencias do Consorcio As Mariñas en materia de medioambiente. Ordenanzas do Consorcio As Mariñas en materia de medioambiente. Tema 17.- Lexislación autonómica galega sobre residuos. Tema 18.- Os residuos sólidos urbanos (RSU): fraccións que os compoñen. Tema 19.- Sistema de xestión dos residuos no Consorcio As Mariñas. Tema 20.- Envases e residuos de envases: normativa reguladora. Sistemas integrados de xestión. Tema 21.- Residuos da construcción. Lexislación e xestión do residuo. Tema 22.- Xestión de residuos perigosos. Tratamento e normativa. Tema 23.- Residuos biosanitarios. Tratamento e normativa. Tema 24.- Residuos de aparatos eléctricos e electrónicos, pilas e acumuladores. Obligacións, alternativas de xestión e normativa. Tema 25.- Tratamento de residuos. Valorización e eliminación. Tema 26.- A eliminación de residuos mediante depósito en vertedeiro. Lexislación aplicable. Tema 27.- Vehículos abandonados e neumáticos fora de uso. Alternativas de xestión e lexislación aplicable. Tema 28.- Ordenanzas municipais en materia de limpeza e retirada de residuos. D. ___________________________________________________________, con DNI n.º ____________________, e domicilio a efectos de notificación en __________________________________________________________________________________________________________________________________________________, teléfono ___________________________________ PRIMEIRA. Que vista a convocatoria para a selección e contratación de catro (4) vixiantes medioambientais para a prestación do “Servizo de supervisión e vixiancia do servizo público de recollida, transporte e tratamento dos residuos sólidos urbanos RSU”, en réxime laboral temporal. SEGUNDO. Que reúne todas e cada unha das condicións esixidas nas Bases referidas na data de expiración do prazo de presentación da instancia. TERCEIRO. Que non padece enfermidade ou defecto físico que impida o desempeño das correspondentes funcións. CUARTO. Que non ten sido separado, mediante expediente disciplinario, do servizo ao Estado, ás Comunidades Autónomas ou ás Entidades Locais, nin está inhabilitado para o exercicio de funcións públicas. QUINTO. Que declara coñecer as Bases xerais da convocatoria relativas ás probas de selección de persoal laboral da plantilla. Por todo isto, Que se admita esta solicitude para as probas de selección de persoal referenciada. En _________________, a _____ de ____________ de 20__. O/a solicitante, Asdo.: _______________________________